Hvilke uhyrligheder har du sidst udsat dit kæledyr for ? - Side 19 - Debatten
Indlægaf Zonta » 11. jan 2018, 11:35
Hevet 700 småsten ud af kæften på ham... Jeg forstår ikke hvorfor de synes det er rart at tygge i dem? Kan de ødelægge deres tænder meget med det?
Indlægaf LadyFox » 18. jan 2018, 13:31
Jeg har hængt en slinky fjeder ind i fugleburet, og det værste man kan byde undulater er nye ting.
Så nu har jeg to fugle der sidder stive af skræk i et hjørne af buret. Det er også for groft sådan at give dem gaver.
Indlægaf Charly » 18. jan 2018, 13:42
LadyFox skrev: Jeg har hængt en slinky fjeder ind i fugleburet, og det værste man kan byde undulater er nye ting.
Men tier de så stille i det mindste - så du slipper for søløve-lyde?
Indlægaf LadyFox » 18. jan 2018, 13:46
Ja. Her er musse-stille. Jeg har dog været væk i en uge, så det ville faktisk være okay at kunne høre at de er her.
Indlægaf Studsgaard » 18. jan 2018, 13:51
Lima er blevet børstet og blevet klippet ved poter og “armhuler” m.m.
Vi er så onde når vi gør det.
Heldigvis bliver vi hurtigt tilgivet når hun får en godbid bagefter.
Indlægaf Studsgaard » 28. jan 2018, 12:37
Vi har klippet hende i dag.
Hun elsker det bagefter, men vi er godt nok meget dumme imens det står på.
Og så har vi vores venners hund på ferie, så Lima skal dele opmærksomheden med en mere - det er virkelig heller ikke ok.
Indlægaf Santa » 28. jan 2018, 12:49
Vi har gjort rent i de sidste par timer.... hvilket set med hundeperspektiv er både godt og skidt!
Skidt pga den uartige støvsuger, som får meget skæld ud (ærligt, hun elsker den leg!) og gulvmopper med dens ajaxvand!
Godt, fordi vi flytter på alle møbler osv, så man kan komme ind i hjørnerne og snuse efter glemte foderkugler.
(Vi fodrer kun med tørfoder, som spredes rundt i lejligheden, så hun skal snuse sig frem. Og nogen gange kan hun ikke få fat på en, hvis den ligger under noget).
Vi kompenserer med en tur på stranden om lidt.
Indlægaf mariannaa » 28. jan 2018, 12:53
Hun er blevet sat på slankekur. Hun er ikke begejstret
Indlægaf MissIce » 28. jan 2018, 15:57
Vi har genindført “ledsaget udgang” i haven efter at man har været ude at gå tur selv/opsnuse damehunde kl. 5.30 lørdag morgen
Men jeg er nu ikke helt sikker på, at hunden synes det er en uhyrlighed - han synes vist mest, at det er en oplagt legemulighed!
Er der nogen der gider fortælle vores Beagle, at man er for gammel til både damesjov og vild leg, når man fylder 11 i morgen?
Indlægaf Tata » 29. jan 2018, 09:22
Vic havde blod i urinen her til morgen , så jeg måtte ud med en prøve og herren måtte have tjekket sin prostata. Lad os bare sige, det var ikke noget hit. Dyrlægen kunne dog ikke mærke nogen forstørrelse, så foreløbig diagnose er blærebetændelse, og så skal han ind og scannes, hvis det fortsætter, når han er fastende på fuld blære.
Indlægaf McFurPants » 2. feb 2018, 15:22
Olivia har haft problemer med sit højre øre siden før jul. Dyrlægen så en stor prop voks i øret, som hun fjernede og så skulle vi putte antibiotisk stads i øret to gange om dagen i en uge. Det hjalp, men ikke nok. Så blev vi udstyret med noget ørerensevæske som lugtede af sæbevand. Det skulle hun så have i øret 2 gange om dagen i en uge mere. Der kom mere og mere ørevoks i det lille stakkels øre og til tjek viste det sig at der havde dannet sig en kæmpe prop, som dækkede trommehinden fulædstændig (så Olivia var funktionelt døv på højre øre). Dyrlægen skyllede øret ud, så proppen blev fjernet. Teorien er at øret er irriteret og derfor danner ekstra voks, den ekstra voks irriterer øret, som så danner mere voks og så videre og så videre. For at bryde den voksdannende og irriterende cirkel har skulle vi dryppe med den førte opløsning, som er antibiotisk og beroligende. I dag har hun været til endnu et tjek og der var mindre voksdannelse, men øret er stadig en smule irriteret. Så nu skal vi fortsætte weekenden over med øremedicinen og hvis ikke missepigen er holdt op med at klø øret og ryste voldsomt på hovedet mandag/tirsdag skal vi til dyrlægen endnu engang for at finde ud af hvad der så er galt.
Suk. Olivia hader at blive undersøgt/dryppet. Vi hader at skulle gøre noget hun opfatter som DYBT ubehageligt (men selvfølgelig gør vi det - hun skal jo ikke lide af ubehandlede ting). Olivia er også rigtig bange for at køre i bil og kan ikke lide at være i transportkassen, så forrige gang og i dag stressede hun så meget at hun sked i kassen på turen hjem
Vil I krydse jeres fingre for at det lille misseøre kommer sig nok over weekenden, så vi kan stoppe med at plage Olivia?
Indlægaf Buffy » 2. feb 2018, 16:33
McFurPants skrev: Olivia har haft problemer med sit højre øre siden før jul. Dyrlægen så en stor prop voks i øret, som hun fjernede og så skulle vi putte antibiotisk stads i øret to gange om dagen i en uge. Det hjalp, men ikke nok. Så blev vi udstyret med noget ørerensevæske som lugtede af sæbevand. Det skulle hun så have i øret 2 gange om dagen i en uge mere. Der kom mere og mere ørevoks i det lille stakkels øre og til tjek viste det sig at der havde dannet sig en kæmpe prop, som dækkede trommehinden fulædstændig (så Olivia var funktionelt døv på højre øre). Dyrlægen skyllede øret ud, så proppen blev fjernet. Teorien er at øret er irriteret og derfor danner ekstra voks, den ekstra voks irriterer øret, som så danner mere voks og så videre og så videre. For at bryde den voksdannende og irriterende cirkel har skulle vi dryppe med den førte opløsning, som er antibiotisk og beroligende. I dag har hun været til endnu et tjek og der var mindre voksdannelse, men øret er stadig en smule irriteret. Så nu skal vi fortsætte weekenden over med øremedicinen og hvis ikke missepigen er holdt op med at klø øret og ryste voldsomt på hovedet mandag/tirsdag skal vi til dyrlægen endnu engang for at finde ud af hvad der så er galt.
Krydser alt jeg har for fine øre
Indlægaf Studsgaard » 2. feb 2018, 16:37
Åh hvor er det synd for hende.
Håber virkelig det virker så hun slipper for mere.
Indlægaf Maoam » 2. feb 2018, 16:50
Kørt hende til dyrlæge i bilen, stukket i hende for give hende en chip og dryppet hendes betændte øje.
Indlægaf TinaW » 3. feb 2018, 15:47
Jeg stoppede min ude-/staldkat i transport kassen og kørte ham til dyrlægen, så han kunne få tjekket sit ben. Og de næste 4-5 dage skal han have metacam oralt. Det er jeg sikker på han også vil finde ganske uhyrligt.